БҚО тұрғыны 3,4 тонна өзен шаянымен ұсталды
DATE: 21:21, 04 Желтоқсан 2024 | GMT +5
TITLE: БҚО тұрғыны 3,4 тонна өзен шаянымен ұсталды
URL: https://kaz.inform.kz/news/bko-turgini-34-tonna-ozen-shayanimen-ustaldi-bf56aa/
META: DATE: 21:21, 04 Желтоқсан 2024 | GMT +5
TOTAL WORDS: 107
AUTHOR(S):
TEXT: БҚО полиция департаментінің баспасөз қызметінен мәлім еткеніндей, Орал қаласының 40 жастағы тұрғыны айдап келе жатқан автокөліктен 3 тонна 421 килограмм өзен шаяны табылды. - Қазіргі кезде аталған дерек бойынша ҚР ҚК 196-бабы 1-бөлігіне сәйкес сотқа дейінгі тергеу амалдары жүргізілуде. Аталған бап бойынша айыпталған адам мүлкi тәркiленіп немесе онсыз, бір жүз алпыс айлық есептiк көрсеткiшке дейiнгi мөлшерде айыппұл салуға не сол мөлшерде түзеу жұмыстарына не бір жүз алпыс сағатқа дейiнгi мерзiмге қоғамдық жұмыстарға тартуға не қырық тәулікке дейінгі мерзімге қамаққа алуға жазаланады. Бүгінгі таңда оқиғаның жайжапсары, шаянның бағасы анықталу үстінде, - деп хабарлады ведомстводан. Еске сала кетейік, бұдан бұрын Оралда 17 жастағы қостанайлық жасөспірімнің есірткімен ұсталғанын жазған болатынбыз
